Document ID: /fineweb-2-swissfilter-quality_10-filterrobots/filtered/02038.jsonl.gz/4040

En l'Instrumentala ans vulain nus deditgar a la musica da Jan de Haan che chatta cun sias cumposiziuns per Brass Band ed orchesters d'instruments a flad adina puspè plaz en ils programs da concerts ed er festas da musica. «Contrasten», «A Sunrise Impression» u er «A Discovery Fantasy» èn be intginas ovras che vegnan regularmain tschernidas da societads da musica en il Grischun ed en Svizra.
Jan de Haan fa dentant er savens transcripziuns da corals u ovras classicas sco per exempel «Der Mond ist aufgegangen» u «Wer nur den lieben Gott lässt walten». El diregia plirs orchesters en l'Ollanda, tranter auter la Soli Brass. El vegn er regularmain envidà sco dirigent ospitant tar orchesters professiunals sco per exempel il Tokyo Kosei Wind Orchestra u la Desford Colliery Brass Band u la Brighouse and Rastrick Brass Band.
Dal 1978 fin il 1989 era Jan de Haan dirigent, cumponist ed arranschader tar il radio e la televisiun ollandaisa. Sco directur da programm ha el producì tranter auter 140 emissiuns da musica per la televisiun. Vitiers ha el lavurà intgins onns sco docent per direger a l'academia da la pedagogia da musica a Leeuwarden.
Il 1983 ha el fundà la chasa editura De Haske. 25 onns pli tard, il 2008, ha el vendì sia participaziun a la chasa editura per pudair deditgar dapli temp al cumponer e transcriver.
Ils titels en l'emissiun
|TITEL||INTERPRET||DIRIGENT||CUMPONIST||ONN|
|Susato variations||Black Dyke Band||Nicholas John Childs||Haan, Jan de||2010|
|Arioso||Desford Colliery Caterpillar Band||James Watson||Händel, Georg Friedrich / Haan, Jan de||1989|
|Consolation (Wer nur den lieben Gott lässt walten)||Fodens Courtois Band||Ian Porthouse||Haan, Jan de / Traditional||2010|
|A Discovery Fantasy (pag)||Societed da musica da San Murezzan||Alexandra Demarmels||Haan, Jan de||2007|
|A Sunrise Impression (pensum)||Jugendmusik Jenaz||Andrea Nold||Haan, Jan de||2007|
|The Young Amadeus||Musica da giuvenils da Domat||Duri Alig||Trad. / Parker, Tom / de Haan, Jan||1990|
|Danses de Fantaisie. Part I||Symphonic Band of the Lemmens Conservatory||Jan van der Roost||Haan, Jan de||1994|
|Danses de Fantaisie. Part II||Symphonic Band of the Lemmens Conservatory||Jan van der Roost||Haan, Jan de||1994|
|Danses de Fantaisie. Part III||Symphonic Band of the Lemmens Conservatory||Jan van der Roost||Haan, Jan de||1994|
|Camel ride||Northern Winds||Jan de Haan||Haan, Jan de||2009|
|Sarabande||Soli Brass||Jan de Haan||Händel, Georg Friedrich / De Haan, Jan||1993|
|Pastorale||Brass Band Soli Deo Gloria Leeuwarden||Jan de Haan||Haan, Jan de||1992|
|Spring Song||Brass Band de Bazuin Oenkerk||Klaas van der Woude||De Haan, Jan||2011|
|Der Mond ist aufgegangen||Desford Colliery Caterpillar Band||Jan de Haan||Schulz, Johann Abraham Peter||1992|
|Evening Song||Soli Brass||Jan de Haan||Scholefield, Clement Cotterill / De Haan, Jan||2008|
L’emissiun preschenta furmaziuns da brass, armonias, fanfaras, musicas militaras, furmaziuns pitschnas ed auter pli.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.